కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
క్రికెటర్ల వార్షిక కాంట్రాక్టులు.. కొత్తగా ఏ+ గ్రేడ్.. షమీ ఔట్!
​ భారత క్రికెటర్ల వేతనాల చెల్లింపు కోసం బీసీసీఐ సరికొత్త కాంట్రాక్ట్ సిస్టమ్‌ను రూపొందించింది. అందులో భాగంగా కొత్త ఏ+ గ్రేడ్‌ను ఏర్పాటు చేసింది.
TNN | Updated:
Mar 7, 2018, 06:22PM IST
క్రికెటర్ల వార్షిక కాంట్రాక్టులు.. కొత్తగా ఏ+ గ్రేడ్.. షమీ ఔట్!
భారత క్రికెటర్ల వేతనాల చెల్లింపు కోసం బీసీసీఐ సరికొత్త కాంట్రాక్ట్ సిస్టమ్&zwnj;ను రూపొందించింది. అందులో భాగంగా కొత్త ఏ+ గ్రేడ్&zwnj;ను ఏర్పాటు చేసింది. సుప్రీం కోర్టు ఏర్పాటు చేసిన కమిటీ ఆఫ్ అడ్మినిస్ట్రేటర్స్ సూచనల మేరకు ఇక నుంచి భారత సీనియర్ జట్టులో ఏ+, ఏ, బీ, సీ కేటగిరీలు ఉంటాయి. ఏ+ కేటగిరీలో చోటు దక్కించుకున్న ఆటగాళ్లకు ఏటా రూ.7 కోట్లు చెల్లిస్తారు. కేటగిరీ-ఏ పరిధిలోకి వచ్చే ఆటగాళ్లకు రూ. 5 కోట్ల వార్షిక వేతనం అందిస్తారు. బీ-కేటగిరీలోకి వచ్చే వారికి రూ.3 కోట్లు, సీ- కేటగిరీలో వచ్చే వారికి రూ.1 కోటి చొప్పున చెల్లించనున్నారు.
Visit Site
Recommended byColombia
భారత సీనియర్ జట్టులో విరాట్ కోహ్లి, రోహిత్ శర్మ, శిఖర్ ధావన్, భువనేశ్వర్ కుమార్, జస్&zwnj;ప్రీత్ బుమ్రాలు ఏ+ కేటగిరీలో చోటు దక్కించుకున్నారు. ఏ-కేటగిరీలో.. అశ్విన్, జడేజా, మురళీ విజయ్, పుజారా, రహానే, ధోనీ, సాహాలకు స్థానం కల్పించారు. టెస్టు క్రికెట్ ఆడని కారణంగా ధోనీకి కేటగిరీ ఏ+లో అవకాశం కల్పించలేదు.
బీ-కేటగిరీలో కేఎల్ రాహుల్, ఉమేశ్ యాదవ్, కుల్దీప్ యాదవ్, చాహల్, హర్దిక్ పాండ్య, ఇషాంత్ శర్మ, దినేశ్ కార్తీక్&zwnj;లకు అవకాశం దక్కింది. సీ-కేటగిరీలో కేదార్ జాదవ్, మనీష్ పాండే, అక్షర్ పటేల్, కరుణ్ నాయర్, సురేశ్ రైనా, పార్థీవ్ పటేల్, జయంత్ యాదవ్&zwnj;లకు చోటు కల్పించారు. యువరాజ్ సింగ్&zwnj;, షమీలను కాంట్రాక్ట్&zwnj;ల విషయంలో పట్టించుకోలేదు.
మహిళా క్రికెట్లో కొత్తగా గ్రేడ్-సిని ఏర్పాటు చేశారు. ఏ-గ్రేడ్ మహిళా ప్లేయర్లకు రూ. 50 లక్షలు, బీ-గ్రేడ్&zwnj;లో చోటు దక్కించుకున్న వారికి రూ.30 లక్షలు, సీ-గ్రేడ్ ప్లేయర్లకు రూ. 10 లక్షల చొప్పున వార్షిక వేతనం అందించనున్నారు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.